PMIndiaData/PMIndiaSum huggingface dataset:
వీడియో కాన్ఫ‌రెన్స్ మాధ్య‌మం ద్వారామాల్దీవ్స్ లో అభివృద్ధి ప‌థ‌కాల ను సంయుక్తం గా ప్రారంభించిన ప్ర‌ధాన మంత్రి శ్రీమోదీ మ‌రియు మాల్దీవ్స్ అధ్య‌క్షుడు

ప్ర‌ధాన మంత్రి శ్రీ న‌రేంద్ర మోదీ మ‌రియు మాల్దీవ్స్ అధ్యక్షుడు శ్రీ ఇబ్రాహిం మొహమద్ సోలిహ్ వీడియో కాన్ఫ‌రెన్స్ మాధ్య‌మం ద్వారా మాల్దీవ్స్ లో ప‌లు కీల‌క అభివృద్ధి ప‌థ‌కాల ను ఈ రోజు న సంయుక్తం గా ప్రారంభించారు. ఈ ప‌థ‌కాల లో ‘మేడ్ ఇన్ ఇండియా’ కార్య‌క్ర‌మం లో భాగం గా కోస్తా తీర ర‌క్ష‌క నౌక ‘కామ్‌యాబ్‌’ను మాల్దీవ్స్ కు బ‌హుమ‌తి గా అందించండం, రూపే కార్డు ను ప్రారంభించ‌డం, మాలే లో ఎల్ఇడి లైట్ లను వెలిగించ‌డం, హై ఇంపాక్ట్ క‌మ్యూనిటీ డివెల‌ప్‌మెంట్ ప్రాజెక్టు లు, అలాగే ఫిష్ ప్రాసెసింగ్ ప్లాంటుల‌ ను ప్రారంభించ‌డం వంటివి కలసి ఉన్నాయి. అధ్య‌క్షుడు శ్రీ సోలిహ్ ప‌ద‌వీకాలం లో ఒక‌టో సంవ‌త్స‌రాన్ని పూర్తి చేసుకొంటున్నందుకు ప్ర‌ధాన మంత్రి ఆయ‌న ను అభినందిస్తూ, భార‌త‌దేశం-మాల్దీవ్స్ సంబంధాల లో ఈ సంవ‌త్స‌రం కాలం ముఖ్య‌మైందిగా ఉన్నట్లు పేర్కొన్నారు. భార‌త‌దేశం అనుస‌రిస్తున్న ‘నైబ‌ర్‌హుడ్ ఫస్ట్ పాలిసి’ మ‌రియు మాల్దీవ్స్ అవలంబిస్తున్నటువంటి ‘ఇండియా ఫ‌స్ట్ పాలిసి’ అన్ని రంగాల లో ద్వైపాక్షిక స‌హ‌కారాన్ని బలవత్తరం చేశాయ‌ని ప్ర‌ధాన మంత్రి అన్నారు. ఫాస్ట్ ఇంట‌ర్ సెప్టర్ క్రాఫ్ట్ కోస్ట్ గార్డ్ శిప్ ‘కామ్‌యాబ్‌’ను గురించి ప్ర‌ధాన మంత్రి మాట్లాడుతూ, ఇది మాల్దీవ్స్ యొక్క స‌ముద్ర సంబంధిత భ‌ద్ర‌త ను పెంపొందింప చేసుకోవ‌డం లో, అలాగే నీలి ఆర్థికవ్య‌వ‌స్థ ను మ‌రియు ప‌ర్య‌ట‌న రంగాన్ని ప్రోత్స‌హించ‌డం లో సహాయకారి గా ఉంటుంద‌ని వివ‌రించారు. దీవుల లో నివ‌సిస్తున్న స‌ముదాయం యొక్క జీవ‌నోపాధి కి అండ‌గా నిలచే హై ఇంపాక్ట్ క‌మ్యూనిటీ డివెల‌ప్‌మెంట్ ప్రాజెక్టు ల రూపం లో భాగ‌స్వామ్యం పంచుకోవ‌డం ప‌ట్ల కూడా ప్ర‌ధాన మంత్రి సంతోషాన్ని వ్య‌క్తం చేశారు. ఉభ‌య దేశాల మధ్య స‌న్నిహిత సంబంధాలు నెల‌కొన‌డం లో ఇరు దేశాల ప్రజల మధ్య సంబంధాలు ఒక కీల‌క‌మైన అంశంగా ఉంటుంది అని ప్ర‌ధాన మంత్రి పేర్కొన్నారు. ఈ సంద‌ర్భం గా ఆయ‌న మాల్దీవ్స్ లో భార‌త‌దేశ యాత్రికుల సంఖ్య‌లు రెట్టింపు క‌న్నా మిన్న‌ గా న‌మోదు అయ్యాయ‌ని, ఢిల్లీ, ముంబ‌యి మ‌రియు బెంగ‌ళూరు నుండి మూడు నేరు విమాన స‌ర్వీసులు ఈ వారం లో ఆరంభం అయ్యాయ‌ని చెప్పారు. రూపే చెల్లింపు ల వ్య‌వ‌స్థ ఆరంభం కావ‌డం తో మాల్దీవ్స్ కు భార‌తీయుల రాక‌ పోక ల‌లో మ‌రింత సౌల‌భ్యం ఏర్పడుతుంద‌ని ఆయ‌న అన్నారు. హుల్‌హుల్‌మాలే లో ఒక కేన్స‌ర్ ఆసుప‌త్రి ని మ‌రియు క్రికెట్ స్టేడియ‌మ్ ను నిర్మించడాని కి ప్ర‌భుత్వం కృషి చేస్తోంద‌ని, 34 దీవుల లో పారిశుధ్య ప‌థ‌కం మ‌రియు నీటి స‌ర‌ఫ‌రా ప‌థ‌కం ప‌నులు త్వ‌ర‌లో మొద‌లు కానున్నాయ‌న్నారు. మాల్దీవ్స్ లో ప్ర‌జాస్వామ్యం మ‌రియుఅభివృద్ధి ఈ రెండిటి ని బ‌లోపేతం చేసేందుకు భాగ‌స్వామ్యాన్ని కొన‌సాగించాల‌ని వుంద‌ని ప్ర‌ధాన మంత్రి త‌న వ‌చ‌న బ‌ద్ధ‌త ను పున‌రుద్ఘాటించారు. హిందూ మ‌హాస‌ముద్ర ప్రాంతం లో శాంతి కోసం, భ‌ద్ర‌త కోసం స‌హ‌కారాన్ని ఇరు దేశాలు ఇనుమ‌డింప జేసుకొంటాయ‌ని ప్ర‌ధాన మంత్రి తెలిపారు.
భార‌తదేశం, యూరోపియ‌న్ యూనియ‌న్ ల మ‌ధ్య శాస్త్ర, సాంకేతిక విజ్ఞాన సంబంధ‌ స‌హ‌కార ఒప్పందం పున‌ర్ న‌వీక‌ర‌ణ‌

భార‌తదేశం, యూరోపియ‌న్ యూనియ‌న్ ల మ‌ధ్య శాస్త్ర, సాంకేతిక విజ్ఞాన సంబంధ‌ స‌హ‌కార ఒప్పందాన్ని పునర్ నవీకరించుకొన్న సంగతిని కేంద్ర మంత్రిమండలి దృష్టికి తీసుకు వ‌చ్చారు. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ ఒప్పందం 2015 మే 17వ తేదీ మొదలుకొని 2020 వరకు మ‌రో 5 సంవ‌త్స‌రాల కాలానికి అమ‌లులో ఉంటుంది. సామాజిక‌, ఆర్థిక అభివృద్ధి కి చోదక శక్తులు అనదగిన ప‌రిశోధ‌న‌, న‌వ కల్పన లలో ఇదివరకటి మాదిరిగానే కలసికట్టుగా కృషి చేయాల‌న్న ఇరు పక్షాల సంకల్పాన్ని ఈ ఒప్పందపు పునర్ నవీకరణ పరిపుష్టం చేస్తున్నది. యూరోపియ‌న్ యూనియ‌న్‌ సభ్యత్వ దేశాలకు, భార‌త దేశానికి చెందిన పరిశోధక సంస్థలకు ఉమ్మడి ఆసక్తి ఉన్న శాస్త్ర, సాంకేతిక విజ్ఞాన రంగాలకు చెందిన పరిశోధన, అభివృద్ధి కార్యక్రమాలలో స‌హ‌కారాన్ని ప‌టిష్ఠ‌ం చేసుకోవడమనేది ఈ ఒప్పందపు ఉద్దేశం. ఇందుకు నిధులను, వనరులను సంయుక్తంగా పెట్టుబడి పెట్టడం, ఇచ్చి పుచ్చుకోవ‌డం, వాటిని సమానత్వ ప్రాతిపదికన వినియోగించుకోవడం చేయాల్సివుంటుంది. సహకారాన్ని అందించుకోవలసిన కార్యక్రమాలలో .. సంయుక్త పరిశోధన, అభివృద్ధి పథకాలకు మద్దతును అందజేసుకోవడం; శాస్త్రజ్ఞుల‌ను, నిపుణులను మార్పిడి చేసుకోవడం; ఒకరికి చెందిన ఆధునిక పరిశోధన సదుపాయాలను మరొకరు వినియోగించుకోవడం; గోష్ఠులను, సమ్మేళనాలను, కార్యశాలలను సంయుక్తంగా నిర్వహించడం, సైన్స్, టెక్నాలజీ అండ్ ఇన్నొవేషన్ పాలసీ మరియు ప్రోగ్రామ్, రిసర్చ్ అండ్ డెవలప్ మెంట్ ప్రాజెక్ట్ స్ తాలూకు సమాచారాన్ని ఒకరికి మరొకరు అందజేసుకోవడం.. వంటివి చోటు చేసుకొంటాయి. భార‌త ప్ర‌భుత్వానికి చెందిన శాస్త్ర, సాంకేతిక విజ్ఞాన విభాగం, యూరోపియ‌న్ క‌మిష‌న్‌కు చెందిన డైరెక్టరేట్ జనరల్ రిసర్చ్ అండ్ ఇన్నొవేషన్ ఈ స‌హ‌కార కార్య‌క్ర‌మాల నిర్వ‌హ‌ణ‌ బాధ్యతను స్వీకరిస్తాయి. సైన్స్ అండ్ టెక్నాలజీపై ఏర్పాటయ్యే సంయుక్త సార‌థ్య సంఘం సమావేశాలను క్రమం తప్పక జరుపుతూ ఈ ఒప్పందం అమ‌లును ప‌ర్య‌వేక్షిస్తాయి. పూర్వ రంగం: 2001 న‌వంబ‌ర్ లో తొలుత ఈ ఒప్పందంపై లాంఛ‌నంగా సంత‌కాలు చేశారు. 2015 నవంబరు వరకు ఇది అమలులో ఉన్నది. బ్రసెల్స్ (బెల్జియమ్) లోని మిషన్ ఆఫ్ ఇండియా, యూరోపియన్ యూనియన్ కు, బ్ర‌సెల్స్ లోనే ఉన్న జనరల్ సెక్రటేరియట్ ఆఫ్ ద కౌన్సిల్ ఆఫ్ యూరోపియన్ యూనియన్ కు మ‌ధ్య 2016 మార్చి నెలలో డిప్లొమేటిక్ లెటర్స్ ఆదాన ప్రదానం ద్వారా ఈ ఒప్పందాన్ని రెన్యూ చేయడం జరిగింది.
2019 జి-20 సదస్సు నేపథ్యం లో ” రష్యా-ఇండియా -చైనా” (ఆర్ఐసి) నేత ల లాంఛనప్రాయం కానటువంటి శిఖర సమ్మేళనం లో ప్రధాన మంత్రి ప్రారంభిక వ్యాఖ్య లు

శ్రేష్ఠులు, నా మిత్రులైన అధ్యక్షుడు శ్రీ శీ జిన్ పింగ్ మరియు అధ్యక్షుడు శ్రీ పుతిన్, కిందటి సంవత్సరం లో అర్జెంటీనా లో దీర్ఘకాలం అనంతరం మన మూడు దేశాలు శిఖర స్థాయి సమావేశాన్ని నిర్వహించుకొన్నాము. ప్రధాన అంతర్జాతీయ సమస్యల పై ఉపయుక్తమైన అభిప్రాయలు ఇచ్చి పుచ్చుకున్నాక, మనం భవిష్యత్తు లో తిరిగి సమావేశం కావాలని అంగీకరించాము. ఈ రోజు న జరుగుతున్న ఈ లాంఛనప్రాయం కానటువంటి ఆర్ఐసి శిఖర సమ్మేళనాని కి మిమ్ములను ఆహ్వానిస్తున్నందుకు నేను ఎంతో సంతోషిస్తున్నాను. ప్రపంచం లోని ప్రముఖ ఆర్ధిక వ్యవస్థలు గా ఉన్న మనం, అంతర్జాతీయ ఆర్ధిక, రాజకీయ, భద్రత పరిస్థితుల పై అభిప్రాయాల ను ఇచ్చి పుచ్చుకోవడం చాలా ముఖ్యం. ప్రధాన అంతర్జాతీయ సమస్యల పై చర్చించడాని కి, సమన్వయ పరచడాని కి మనం ఈ రోజు న జరిపే త్రైపాక్షిక సమావేశం ఒక ప్రయోజనకరమైన మాధ్యమం గా నిలుస్తుంది. ఈ సంవత్సరం ఫిబ్రవరి లో చైనా లో నిర్వహించిన విదేశాంగ మంత్రుల సమావేశం లో అనేక విషయాల పైన మనం అభిప్రాయాలను ఇచ్చి పుచ్చుకోవడం జరిగింది. వీటి లో, ఆర్ఐసి లో భాగం గా ఉగ్రవాదాన్ని ఎదుర్కోవడం, అంతర్జాతీయ హాట్-స్పాట్ సమస్యలు, సంస్కరించబడిన బహుళ పాక్షికత, జల వాయు పరివర్తన , సహకారం మొదలైన అంశాలు ఉన్నాయి. ఇక నేను శ్రేష్ఠుడు, అధ్యక్షుడు శ్రీ శీ ని వారి ప్రారంభిక వ్యాఖ్యల ను చేయవలసిందిగా మనవి చేస్తున్నాను. ( అధ్యక్షుడు శ్రీ శీ ప్రారంభిక వ్యాఖ్య ల అనంతరం) అధ్యక్షుడు శ్రీ కి ధన్యవాదాలు. ఇప్పుడు నేను శ్రేష్ఠుడు, అధ్యక్షుడు శ్రీ పుతిన్ ను వారి ప్రారంభిక వ్యాఖ్యల ను చేయవలసింది గా అభ్యర్థిస్తున్నాను. అధ్యక్షుడు శ్రీ పుతిన్ కు కృతజ్ఞతలు. అస్వీకరణ: ప్రధాన మంత్రి వ్యాఖ్యానం హిందీ భాష లో సాగింది. ఇది ఆ ఉపన్యాసాని కి ఉజ్జాయింపు అనువాదం.
పూర్వ ప్ర‌ధాని డాక్ట‌ర్ మ‌న్ మోహ‌న్ సింగ్ పుట్టిన రోజు సందర్భంగా ఆయ‌న‌కు శుభాకాంక్ష‌లు తెలిపిన‌ ప్ర‌ధాన మంత్రి

పూర్వ ప్ర‌ధాని డాక్ట‌ర్ మ‌న్ మోహ‌న్ సింగ్ పుట్టిన రోజు నాడు ఆయ‌న‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ‘‘మ‌న పూర్వ ప్ర‌ధాని డాక్ట‌ర్ మ‌న్ మోహ‌న్ సింగ్ కు ఇవే నా స్నేహ పూర్వక జ‌న్మ‌దిన శుభాకాంక్ష‌లు. ఆయ‌న మంచి ఆరోగ్యంతో, దీర్ఘ కాలం పాటు జీవించుగాక’’ అని ప్ర‌ధాన మంత్రి త‌న సందేశంలో అభిలషించారు.
బిలాస్‌పుర్ లో కొత్త ఎఐఐఎమ్ఎస్ ఏర్పాటుకు ఆమోదం తెలిపిన మంత్రివ‌ర్గం

హిమాచ‌ల్ ప్ర‌దేశ్ లోని బిలాస్‌పుర్ లో కొత్తగా ఎఐఐఎమ్ఎస్ ను ప్ర‌ధాన మంత్రి స్వాస్థ్య సుర‌క్ష యోజ‌న (పిఎమ్ఎస్ఎస్‌వై) లో భాగంగా ఏర్పాటు చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ ప‌థ‌కానికి 1351 కోట్ల రూపాయలు వ్యయం చేస్తారు. ముఖ్యాంశాలు : • కొత్త ఎఐఐఎమ్ఎస్ ను 48 మాసాల లోప‌ల దీనిని పూర్తి చేస్తారు; దీని ముంద‌స్తు నిర్మాణ ద‌శ 12 నెల‌లుగాను, నిర్మాణ దశ 30 నెలలుగాను, స్థిరీకరణ/ అప్పగింత దశ 6 నెలలుగాను ఉంటుంది. • ఈ సంస్థ‌లో 750 ప‌డ‌క‌ల సామర్థ్యం కలిగివుండే ఆసుప‌త్రి మరియు గాయాల చికిత్స సదుపాయాలు కలిగివుండే కేంద్రం భాగంగా ఉంటాయి. • ఒక్కో సంవ‌త్స‌రానికి 100 మంది విద్యార్థులకు అవ‌కాశం ల‌భించే వైద్య క‌ళాశాల కూడా ఉంటుంది. • అలాగే, ఒక్కొక్క సంవ‌త్స‌రానికి 60 మంది బి. ఎస్‌సి. (న‌ర్సింగ్ కోర్సు) విద్యార్థులతో కూడిన న‌ర్సింగ్ క‌ళాశాల కూడా ఉంటుంది. • స్థూలంగా న్యూ ఢిల్లీ లోని ఎఐఐఎమ్ఎస్ ను పోలి ఉండే నివాస భ‌వ‌న స‌ముదాయాలు మ‌రియు తత్సంబంధిత స‌దుపాయాలు/ సేవ‌లు కూడా ఉంటాయి. • 15 ఆప‌రేష‌న్ థియేటర్ లతో స‌హా 20 స్పెషాలిటీ/సూప‌ర్ స్పెషాలిటీ డిపార్ట్ మెంట్ లు ఈ ఆసుప‌త్రిలో భాగంగా ఉంటాయి. • సాంప్ర‌దాయ‌క వైద్య ప‌ద్ధ‌తిలో చికిత్స స‌దుపాయాలు స‌మ‌కూర్చేట‌టువంటి ఆయుష్ విభాగం సైతం ఇందులో భాగంగా ఉంటుంది. ఈ విభాగంలో 30 ప‌డ‌క‌లు ఉంటాయి. ప్రభావం: ప్ర‌జ‌ల‌కు సూప‌ర్ స్పెషాలిటీ ఆరోగ్య సంర‌క్ష‌ణ సేవ‌ల‌ను అందించ‌డంతో పాటు, ఈ ప్రాంతంలో పెద్ద సంఖ్యలో వైద్యులు మ‌రియు ఇత‌ర ఆరోగ్య కార్య‌కర్త‌ల ద‌ళాన్ని ఏర్పాటు చేయ‌డంలో తోడ్ప‌డ‌డం నూత‌న ఎఐఐఎమ్ఎస్ స్థాప‌నలో ముఖ్యోద్దేశంగా ఉంటుంది. నేశనల్ హెల్త్ మిశన్ (ఎన్‌హెచ్ఎమ్)లో భాగంగా ప్రాథ‌మిక మ‌రియు మాధ్య‌మిక స్థాయి సంస్థ‌లు/ స‌దుపాయాలకు వీరి సేవ‌లు ల‌భ్య‌మ‌వుతాయి. పూర్వ‌రంగం: ఈ ప‌థ‌కంలో భాగంగా భువ‌నేశ్వ‌ర్, భోపాల్, జోధ్‌పుర్‌, ప‌ట్నా, రాయ్‌పుర్‌, ఇంకా రుషికేశ్‌ ల‌లో ఎఐఐఎమ్ఎస్ ల‌ను నెల‌కొల్పారు. కాగా, రాయ్‌ బ‌రేలీ లో ఎఐఐఎమ్ఎస్ నిర్మాణ ప‌నులు పురోగ‌మిస్తున్నాయి. అంతేకాకుండా 2015వ సంవ‌త్స‌రంలో 3 ఎఐఐఎమ్ఎస్ ల‌ను- మ‌హారాష్ట్ర లోని నాగ్‌పుర్‌, ప‌శ్చిమ బెంగాల్ లోని క‌ళ్యాణి మ‌రియు ఆంధ్ర‌ప్ర‌దేశ్ లోని మంగ‌ళ‌గిరి ల‌లో- మంజూరు చేశారు. మ‌రో రెండు ఎఐఐఎమ్ఎస్ ల‌ను 2016వ సంవ‌త్స‌రంలో బఠిండా మ‌రియు గోర‌ఖ్‌పుర్‌ ల‌లో మంజూరు చేయ‌డ‌మైంది.
రష్యా రాష్ట్రాల గవర్నర్లతో ప్రధాన మంత్రి సంభాషణ

ప్రధాన మంత్రి శ్రీ నరేంద్ర మోదీ రష్యాలో వేరు వేరు రాష్ట్రాలకు చెందిన 16 మంది గవర్నర్ల తో ఈ రోజు భేటీ అయ్యారు; ఆయన వారితో సంభాషించారు. ద్వైపాక్షిక సంబంధాలను పెంచి పోషించుకోవడంలో ఇరు దేశాల ప్రాంతాలు మరియు రాష్ట్రాల మధ్య నెలకొన్న సంబంధాలు కీలక పాత్ర వహిస్తాయన్న తన విజన్ ను ప్రధాన మంత్రి ఈ సందర్భంగా పునరుద్ఘాటించారు. 2001లో తాను గుజరాత్ ముఖ్యమంత్రిగా ఉంటూ రష్యా లోని Astrakhan ప్రావిన్స్ లో పర్యటించినప్పుడు తనకు సాదర స్వాగతం లభించిన సంగతిని ఆయన జ్ఞాపకం చేసుకొన్నారు. గవర్నర్లు తమ తమ ప్రావిన్సుల మధ్య మరియు భారతదేశంతోను వ్యాపార సంబంధాలను, ప్రజలకు ప్రజలకు మధ్య సంబంధాలను, అన్యోన్యతను వర్ధిల్లజేసుకొనేందుకు ఉన్న అవకాశాలను గురించి వివరించారు. ఈ రోజు శ్రీ మోదీతో ముఖాముఖి సంభాషణకు హాజరైన గవర్నర్లలో Arkhangelsk Oblast, Astrakhan Oblast, Irkutsk region, Moscow region, Primorye Territory, Republic of Kalmykia, Tatarstan, St. Petersburg, Sakhalin Oblast, Sverdlovsk Oblast, Tomsk Oblast, Tula Oblast, Ulyanovsk Oblast, Khabarovskiy Krai, Chelyabinsk Oblast, and Yaroslavl Oblast లకు చెందిన గవర్నర్లు ఉన్నారు.
ఇటలీ సార్వత్రిక ఎన్నికల్లో తమ పార్టీ ఫ్రాటెల్లి-డి’ఇటాలియా కు నాయకత్వం వహించినందుకు జార్జియా మెలోని ని అభినందించిన – ప్రధానమంత్రి

ఇటలీ సార్వత్రిక ఎన్నికల్లో తమ పార్టీ ఫ్రాటెల్లి-డి'ఇటాలియా కు నాయకత్వం వహించినందుకు జార్జియా మెలోని ని ప్రధానమంత్రి శ్రీ నరేంద్ర మోదీ అభినందించారు. ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "ఇటలీ సార్వత్రిక ఎన్నికల్లో మీ పార్టీ @ ఫ్రాటెల్లి–డి'ఇటాలియా ను విజయపథంలో నడిపించినందుకు @ జార్జియా మెలోని కి అభినందనలు. మన సంబంధాలను బలోపేతం చేసుకునే విధంగా కలిసి పనిచేయడానికి మేము ఎదురుచూస్తున్నాము." అని పేర్కొన్నారు.
01.07.2016 నుంచి పింఛన్ దారులకు బకాయి ఉన్న డియర్ నెస్ రిలీఫ్, మరియు కేంద్ర ప్రభుత్వ ఉద్యోగులకు బకాయి ఉన్న డియర్ నెస్ అలవెన్స్ వాయిదా విడుదలకు మంత్రివర్గం ఆమోదం

ధరల పెరుగుదలను దృష్టిలో ఉంచుకొని కేంద్ర ప్రభుత్వ ఉద్యోగులకు డియర్ నెస్ అలవెన్స్ (డిఎ) వాయిదాను మరియు పింఛన్ దారులకు డియర్ నెస్ రిలీఫ్ (డి ఆర్)ను విడుదల చేసేందుకు కేంద్ర మంత్రివర్గం ఆమోదం తెలిపింది. ఇది 01.07.2016 నుంచి వర్తించే విధంగా సవరించిన బేసిక్ పే / పెన్షన్ లో 2% పెంపును ప్రతిబింబిస్తుంది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఈ పెరుగుదల అంగీకారం కుదిరిన ఫార్ములా (ఏదయితే 7వ కేంద్ర వేతన సంఘం సిఫార్సుల పై ఆధారపడిందో) కు అనుగుణంగా ఉంది. డియర్ నెస్ అలవెన్స్ మరియు డియర్ నెస్ రిలీఫ్ లు రెండిటి మూలంగా ప్రభుత్వ ఖజానా పై పడే ఉమ్మడి భారం ఒక ఏడాదికి రూ. 5,622.10 కోట్లుగాను, 2016-17 ఆర్థిక సంవత్సరంలో 8 నెలల కాలానికి (2016 జులై నుండి 2017 ఫిబ్రవరి వరకు) రూ. 3,748.06 కోట్లుగాను ఉంటుంది. దాదాపు 50.68 లక్షల ప్రభుత్వ ఉద్యోగులు మరియు 54.24 లక్షల పింఛన్ దారులు ప్రయోజనం పొందనున్నారు.
ఇండియా పోస్ట్ పేమెంట్స్ బ్యాంక్ ఏర్పాటుకై స‌వ‌రించిన వ్య‌య అంచ‌నా కు ఆమోదం తెలిపిన మంత్రివ‌ర్గం

ఇండియా పోస్ట్ పేమెంట్స్ బ్యాంక్ (ఐపిపిబి)ని ఏర్పాటు చేయ‌డం కోసం ప్రాజెక్టు వ్య‌యాన్ని 800 కోట్ల రూపాయ‌ల నుండి 1,435 కోట్ల రూపాయ‌ల‌కు స‌వ‌రించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించిన కేంద్ర మంత్రివ‌ర్గ స‌మావేశం ఆమోదం తెలిపింది. 635 కోట్ల రూపాయల స‌వ‌రించిన అదనపు వ్య‌య అంచ‌నాల‌లో 400 కోట్ల రూపాయ‌లు సాంకేతిక విజ్ఞాన సంబంధమైనవి కాగా, 235 కోట్లు రూపాయలు మాన‌వ వికాస‌ వ్య‌యాల‌కు సంబంధించిన వ్యయాలు. వివ‌రాలు:
భార‌తదేశం, కిర్గి స్తాన్‌ ల మ‌ధ్య ప‌ర్యాట‌క రంగ స‌హ‌కారాన్ని పటిష్టపరచడం కోసం ఓ అవ‌గాహ‌నపూర్వక ఒప్పందానికి ఆమోదం తెలిపిన మంత్రిమండ‌లి

భార‌తదేశం, కిర్గి స్తాన్‌ ల మ‌ధ్య ప‌ర్యాట‌క రంగ స‌హ‌కారాన్ని బ‌లోపేతం చేసుకొనేందుకు ఉద్దేశించిన ఒక అవ‌గాహ‌నపూర్వక ఒప్పందంపై సంతకాలకు కేంద్ర మంత్రిమండ‌లి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. భార‌త ప్ర‌భుత్వ ప‌ర్యాటక మంత్రిత్వ శాఖ‌, కిర్గి స్తాన్ ప్ర‌భుత్వ సాంస్కృతిక‌, స‌మాచార‌ మరియు ప‌ర్యాట‌క మంత్రిత్వ శాఖ అధికారులు ఈ ఒప్పందంపై సంత‌కాలు చేశారు. ఈ ఒప్పందం వ‌ల్ల ఒన‌గూడే ప‌ర‌స్ప‌ర ప్ర‌యోజ‌నాల‌ను ప‌రిశీలిస్తే.. ప‌ర్యాట‌క రంగంలో స‌హ‌కారం ప‌టిష్ఠ‌ం అవుతుంది. ఉభయ దేశాల ఆర్థికాభివృద్ధి కోసం త‌మ‌ త‌మ దేశాల్లో ప‌ర్యాట‌క రంగం అభివృద్ధికి, ప్రోత్సాహానికి తీసుకోవలసిన చ‌ర్య‌ల‌పై నిర్మాణాత్మ‌క చ‌ర్చ‌లు చేప‌ట్టే వీలు క‌లుగుతుంది. కిర్గి స్తాన్ వంటి ముఖ్య‌మైన వ‌న‌రు విప‌ణి నుండి ప‌ర్యాటకుల రాక‌డ పెర‌గ‌డంలో ఈ అవ‌గాహ‌న ఒప్పందం కీల‌క‌ పాత్ర పోషిస్తుంది. అవ‌గాహ‌న ఒప్పందం ప్ర‌ధాన ల‌క్ష్యాలు ఇలా ఉన్నాయి : అ) ప‌ర్యాట‌క రంగంలో ద్వైపాక్షిక స‌హ‌కారం విస్త‌ర‌ణ. ఆ) ప‌ర్యాటకానికి సంబంధించిన స‌మాచారం, గ‌ణాంకాల ఆదాన ప్రదానం. ఇ) హోట‌ళ్లు, ప‌ర్య‌ట‌న‌ల నిర్వాహ‌కులువంటి ప‌ర్యాట‌క రంగ భాగ‌స్వాములంద‌రి మ‌ధ్య స‌హ‌కారానికి ప్రోత్సాహం. ఈ) మాన‌వ వ‌న‌రుల అభివృద్ధిలో ఆదాన‌ప్ర‌దాన కార్య‌క్ర‌మం రూప‌క‌ల్ప‌న‌. ఉ) హోట‌ళ్లు, ప‌ర్యాట‌క రంగాల్లో పెట్టుబ‌డులు. ఊ) ద్వైపాక్షిక ప‌ర్యాట‌కానికి ప్రోత్సాహం దిశ‌గా ప‌ర్య‌ట‌న‌ల నిర్వాహ‌కులు/మీడియా/అభిప్రాయ ప్ర‌దాత‌ల ఆదాన‌ప్ర‌దాన ప‌ర్య‌ట‌న‌లు. ఎ) ప‌ర్యాట‌క‌ గ‌మ్యాల అభివృద్ధి-నిర్వ‌హ‌ణ‌, మార్కెటింగ్‌ల‌లో అనుభ‌వాల ఆదాన‌ ప్రదానం. ఏ) ఒక‌రి దేశంలో ఒక‌రు ప్ర‌యాణ ప్ర‌ద‌ర్శ‌న‌లు/వేడుక‌లు నిర్వ‌హించ‌డం. ఐ) సుర‌క్షిత‌, గౌర‌వ‌నీయ‌, సుస్థిర ప‌ర్యాటకానికి ప్రోత్సాహం సిఐఎస్ దేశాలలో ఒక‌ భాగమైన కిర్గి స్తాన్‌ను ఆనుకొని క‌జ‌క్‌స్తాన్‌, ఉజ్బెకిస్తాన్ ల వంటి దేశాల‌ స‌రిహ‌ద్దులు ఉన్నాయి. భార‌తదేశం, కిర్గి స్తాన్‌ల మ‌ధ్య కూడా బ‌ల‌మైన దౌత్య‌ సంబంధాలు, సుదీర్ఘ కాలం నుండి ఆర్థిక సంబంధాలు నెలకొన్నాయి. కిర్గిజ్‌స్తాన్ నుండి గ‌డ‌చిన అయిదు సంవత్సరాలలో ప‌ర్యాట‌కుల రాక వివ‌రాలు ఇలా ఉన్నాయి:- 2012 2013 2014 2015 2016 1348 2103 2479 2729 2883
శ్రీమతి సోనియా గాంధీ తల్లి గారి కన్నుమూత పట్ల సంతాపాన్ని వ్యక్తం చేసిన ప్ర‌ధాన మంత్రి

శ్రీమతి సోనియా గాంధీ మాతృమూర్తి శ్రీమతి పావోలా మైనో గారి కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘సోనియా గాంధీ గారి మాతృమూర్తి శ్రీమతి పావోలా మైనో గారి కన్నుమూత పట్ల ఇదే సంతాపం. ఆమె ఆత్మ కు శాంతి లభించు గాక. ఈ దు:ఖ ఘడియ లో, వారి కుటుంబానికి అంతటికి కలిగిన శోకం లో నేను సైతం పాలుపంచుకొంటున్నాను.’’ అని పేర్కొన్నారు.
మేఘాల‌య స్థాప‌క దినం నాడు ఆ రాష్ట్రాని కి అభినంద‌న‌ లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ నరేంద్ర మోదీ ఈ రోజు న మేఘాల‌య స్థాప‌క దినాన్ని పుర‌స్క‌రించుకొని ఆ రాష్ట్ర ప్ర‌జ‌ల కు అభినంద‌న‌ లు తెలిపారు. ప్ర‌ధాన మంత్రి “మేఘాల‌య ప్ర‌జ‌లు వారి ద‌యాళుత్వాని కి మ‌రియు ఉదార స్వ‌భావాని కి పేరు తెచ్చుకొన్నారు. క్రీడ‌ లు మొద‌లుకొని, సంగీతం నుండి ప్ర‌కృతి ప‌రిర‌క్ష‌ణ వ‌ర‌కు చూస్తే, వారి వ‌ద్ద నుండి నేర్చుకోవ‌ల‌సింది ఎంతో ఉంది. రానున్న కాలాల లో మేఘాల‌య మరింత గా అభివృద్ధి చెందాలని ఆ ఈశ్వ‌రుడి ని నేను ప్రార్థిస్తున్నాను” అని ట్విట‌ర్ లో వ్రాసిన ఒక సందేశం లో పేర్కొన్నారు.
ప్ర‌ధాన మంత్రి తో సమావేశమైన‌ మాల్దీవ్స్ కు చెందిన‌ పీపుల్స్ మ‌జ్‌లిస్ స్పీక‌ర్ శ్రీ మొహ‌మద్ న‌శీద్

లోక్ స‌భ స్పీక‌ర్ మ‌రియు రాజ్య స‌భ చైర్‌ మ‌న్ ల సంయుక్త ఆహ్వానాన్ని అందుకొని భార‌త‌దేశాని కి విచ్చేసిన మాల్దీవ్స్ కు చెందిన‌ పీపల్స్ మ‌జ్‌ లిస్ స్పీక‌ర్ శ్రీ మొహ‌మద్ న‌శీద్ ప్ర‌ధాన మంత్రి శ్రీ న‌రేంద్ర మోదీ తో న్యూ ఢిల్లీ లో ఈ రోజు న భేటీ అయ్యారు. స్పీక‌ర్ శ్రీ న‌శీద్ కు ప్ర‌ధాన మంత్రి స్వాగ‌తం ప‌లుకుతూ, రెండు దేశాల పార్ల‌మెంటు ల మ‌ధ్య గ‌ల బంధం భార‌త‌దేశం-మాల్దీవ్స్ సంబంధం లో ఒక కీల‌క‌మైన భాగం గా ఉన్నద‌ని పేర్కొన్నారు. ఈ సంద‌ర్శ‌న ఉభ‌య ప‌క్షాల మ‌ధ్య గ‌ల మైత్రీ సేతువులను బ‌ల‌ప‌ర‌చడం లో సహాయకారి కాగలద‌న్న విశ్వాసాన్ని ప్ర‌ధాన మంత్రి వ్య‌క్తం చేశారు. ఈ సంవ‌త్స‌రం లో జూన్ లో మాలె ను తాను సంద‌ర్శించిన‌ప్పుడు పీపల్స్ మ‌జ్‌ లిస్ ను ఉద్దేశించి ప్ర‌సంగించిన విష‌యాన్ని ప్ర‌ధాన మంత్రి గుర్తు కు తెచ్చుకుంటూ, మాల్దీవ్స్ లో ప్ర‌జాస్వామ్యాన్ని బ‌లోపేతం చేయ‌డం కోసం మ‌రియు మాల్దీవ్స్ లో ప్ర‌జాస్వామ్యాన్ని గాఢ‌త‌రం చేయ‌డం కోసం స్పీక‌ర్ శ్రీ న‌శీద్ బ‌ల‌మైన నాయ‌క‌త్వాన్ని అందిస్తూ వస్తున్నారంటూ ప్ర‌శంసించారు. ఒక స్థిర‌మైన‌టువంటి, స‌మృద్ధ‌మైన‌టువంటి మ‌రియు శాంతియుత‌మైన‌టువంటి మాల్దీవ్స్ ఆవిష్కారాని కి మ‌రియు స్నేహ‌శీలురైన మాల్దీవ్స్ ప్ర‌జ‌ల ఆకాంక్ష‌ల ను నెర‌వేర్చ‌డాని కి మాల్దీవ్స్ ప్ర‌భుత్వం తో స‌న్నిహితం గా కృషి చేస్తూ ఉండాల‌న్న భార‌త‌దేశం వ‌చ‌న బ‌ద్ధ‌త ను ప్ర‌ధాన మంత్రి పున‌రుద్ఘాటించారు. గ‌డ‌చిన సంవ‌త్స‌రం లో మాల్దీవ్స్ లో నూత‌న ప్ర‌భుత్వం ఏర్పడిన నాటి నుండి ఒక బ‌ల‌మైన భార‌త‌దేశం-మాల్దీవ్స్ సంబంధం కోసం నిరంత‌రాయం గా మ‌ద్ధ‌తు ను ఇస్తున్నందుకు గాను ప్ర‌ధాన మంత్రి కి స్పీక‌ర్ శ్రీ న‌శీద్ ధ‌న్య‌వాదాలు ప‌లికారు. మాల్దీవ్స్ ప్ర‌జ‌ల సంక్షేమం కోసం మాల్దీవ్స్ లో అభివృద్ధి సంబంధిత స‌హ‌కారాత్మక కార్య‌క్ర‌మాల ను చేప‌ట్టినందుకు కూడా ప్ర‌ధాన మంత్రి కి ఆయ‌న ధ‌న్య‌వాదాలు ప‌లికారు. మాల్దీవ్స్ ప్రభుత్వం అనుసరిస్తున్నటువంటి ‘ఇండియా ఫ‌స్ట్’ విధానాని కి తన నిశ్చ‌ల‌ తోడ్పాటు ను ఆయ‌న పున‌రుద్ఘాటించారు. ఇరు దేశాల మ‌ధ్య గల స్నేహ సంబంధాల ను మ‌రియు సౌభ్రాతృత్వ బంధాల ను మ‌రింత గా ప‌టిష్ట ప‌ర‌చ‌డం లో మాల్దీవ్స్ పార్ల‌మెంట‌రీ ప్ర‌తినిధి బృందం యొక్క భార‌తదేశ యాత్ర సహాయకారి కాగ‌ల‌ద‌ని పేర్కొన్నారు.
ప్రధానమంత్రి నరేంద్రమోదీ మరియు ఇథియోపియా ఫెడరల్ డెమోక్రాటిక్ రిపబ్లిక్ ప్రధానమంత్రి గౌరవనీయులు డాక్టర్ అబియ్ అహ్మద్ అలీ మధ్య టెలిఫోన్ సంభాషణ

ప్రధానమంత్రి నరేంద్రమోదీ ఈరోజు ఇథియోపియా ఫెడరల్ డెమోక్రాటిక్ రిపబ్లిక్ ప్రధానమంత్రి గౌరవనీయులు డాక్టర్ అబియ్ అహ్మద్ అలీ తో టెలిఫోన్ లో మాట్లాడారు. భారత ఇథియోపియా మధ్య సన్నిహిత సంబంధాలను, ఇరుదేశాల మధ్య నెలకొన్న అద్భుతమైన భాగ్వామ్యాన్ని ప్రధానమంత్రి ఈ సందర్భంగా గుర్తుచేశారు. కోవిడ్-19 మహమ్మారి వల్ల ఎదురైన సదేశీయ, ప్రాంతీయ, అంతర్జాతీయ సవాళ్ల గురించి ఇద్దరు నాయకులు చర్చించారు. ఆరోగ్య సంక్షోభం లో ఒకరికొకరు సంఘీభావం వ్యక్తం చేసుకున్నారు. ఇథియోపియా కు అవసరమైన మందుల సరఫరాకు, మహమ్మారి ప్రభావానికి గురైన ఆర్ధికవ్యవస్థ మెరుగుదలకు, భారతదేశం సహాయం అందజేస్తుందని ఇథియోపియా ప్రధానమంత్రి డాక్టర్ అబియ్ అహ్మద్ అలీ కి భారత ప్రధానమంత్రి హామీ ఇచ్చారు. కోవిడ్-19 కు వ్యతిరేకంగా చేస్తున్న పోరులో ఇథియోపియా ప్రజలు విజయం సాధించాలని, తన తరఫున, భారతదేశ పౌరుల తరఫున ప్రధానమంత్రి ఆకాంక్ష వ్యక్తం చేశారు.
అదనపు కార్యదర్శులు మరియు సంయుక్త కార్యదర్శులతో ప్ర‌ధాన మంత్రి నిర్వ‌హించిన నాలుగో విడ‌త స‌మావేశం

భార‌త ప్ర‌భుత్వానికి సేవలు అందిస్తున్న 80 మందికి పైగా అద‌న‌పు కార్య‌ద‌ర్శులు మ‌రియు సంయుక్త కార్య‌ద‌ర్శులతో కూడిన బృందంతో ప్ర‌ధాన మంత్రి శ్రీ న‌రేంద్ర మోదీ బుధ‌వారం నాడు స‌మావేశమై చ‌ర్చించారు. ఈ తరహా సమావేశాలు అయిదింటిలోనూ ఇది నాలుగో సమావేశం. ప్రధాన మంత్రితో ముఖాముఖి సంద‌ర్భంగా, పరిపాలనలో జట్టు స్ఫూర్తిని కనబరచడం మరియు న‌వ‌క‌ల్ప‌న, ఆరోగ్య సంర‌క్ష‌ణ‌, ఆరోగ్య సంబంధిత విద్య, వ్య‌వ‌సాయం, జ‌ల వ‌న‌రులు, ఇ-గ‌వ‌ర్నెన్స్‌, ప‌న్నుల సంబంధిత ప‌రిపాల‌న మ‌రియు వ‌స్తువులు, సేవ‌ల ప‌న్ను (జిఎస్ టి), వ్యాపారాన్ని సుల‌భ‌త‌రంగా కొన‌సాగించ‌డం, ఫిర్యాదుల ప‌రిష్కారం, ఇంకా బాల‌ల హ‌క్కులు వంటి విష‌యాల‌పై అధికారులు వారి వారి అనుభ‌వాల‌ను గురించి వివరించారు. ప‌రిపాల‌న ప్ర‌క్రియ‌ల‌ను మెరుగుప‌రచే దిశ‌గా కృషి చేయ‌వ‌ల‌సింద‌ని అధికారుల‌కు ప్ర‌ధాన మంత్రి విజ్ఞ‌ప్తి చేశారు. ఉత్తమ‌మైన‌టువంటి ఉమ్మ‌డి ఫ‌లితాల‌ను బృంద స్ఫూర్తి అందించ‌గ‌లదని, బృంద స్ఫూర్తిని అల‌వ‌ర‌చుకోవ‌డంలో మాన‌వీయ కోణానికి అత్యంత ప్రాముఖ్యాన్ని ఇవ్వవలసిన అవసరం ఉంద‌ని ఆయ‌న అన్నారు. ప్ర‌పంచంలో ప్ర‌స్తుతం నెల‌కొన్న సానుకూల వాతావ‌ర‌ణం భార‌త‌దేశానికి అనుకూలంగా ఉన్న‌ద‌ని ప్ర‌ధాన మంత్రి స్ప‌ష్టం చేస్తూ, 2022 క‌ల్లా ఒక ‘న్యూ ఇండియా’ను నిర్మించే దిశ‌గా స్ప‌ష్ట‌మైన ల‌క్ష్యాల‌ను నిర్దేశించుకొని ప‌ని చేయవలసిందని అధికారుల‌కు సూచించారు.
ఆరోగ్య రంగంలో స‌హ‌కారం అంశంపై భార‌తదేశం మ‌రియు మొరాకో ల మ‌ధ్య ఎమ్ఒయు కు ఆమోదం తెలిపిన మంత్రివ‌ర్గం

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం భార‌త‌దేశానికి, మొరాకో కు మ‌ధ్య ఆరోగ్య రంగంలో స‌హ‌కారానికి ఉద్దేశించిన ఒక అవ‌గాహ‌న పూర్వ‌క ఒప్పంద ప‌త్రం (ఎమ్ఒయు) పై సంత‌కాల‌కు ఆమోదం తెలిపింది. ఈ కింద పేర్కొన్న రంగాల‌లో స‌హ‌కారం ఎమ్ఒయు ప‌రిధిలోకి వ‌స్తుంది:- i) చిన్నారుల్లో హృద‌య నాళికామయ వ్యాధులు మ‌రియు క్యాన్స‌ర్ స‌హా అసాంక్రామిక వ్యాధులు; ii) డ్రగ్ రెగ్యులేషన్ అండ్ ఫార్మస్యూటికల్ క్వాలిటీ కంట్రోల్‌; iii) తేలికగా సంక్ర‌మించగల వ్యాధులు; iv) త‌ల్లులు, పిల్ల‌ల మ‌రియు అప్పుడే పుట్టిన బిడ్డల ఆరోగ్యం; v) మంచి ప‌ద్ధ‌తుల‌ను ఇచ్చిపుచ్చుకోవ‌డం కోసం ఆసుప‌త్రుల మ‌ధ్య అనుబంధం; vi) ఆసుప‌త్రులు మ‌రియు ఆరోగ్య సేవ‌ల నిర్వ‌హ‌ణలోను, పాల‌న‌లోను శిక్ష‌ణ‌; vii) ఇరు ప‌క్షాల నిర్ణ‌యం మేర‌కు మ‌రేదైనా రంగంలో స‌హ‌కారం. ఈ ఎమ్ఒయు యొక్క అమ‌లును ప‌ర్య‌వేక్షించ‌డంతో పాటు, స‌హ‌కారానికి సంబంధించిన వివ‌రాలను మరింత‌ విస్త‌రింప చేయ‌డానికి ఒక వర్కింగ్ గ్రూపును ఏర్పాటు చేస్తారు.
నమూనా దుకాణాలు, సంస్థల (ఉపాధి కల్పన మరియు సేవ నిబంధనలు) బిల్లు-2016కు మంత్రిమండలి ఆమోదం

మాడల్ షాప్స్ అండ్ ఎస్టాబ్లిష్ మెంట్స్ (రెగ్యులేషన్ ఆఫ్ ఎంప్లాయ్ మెంట్ అండ్ కండిషన్స్ ఆఫ్ సర్వీస్) బిల్, 2016కు మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ ఈ రోజు జరిగిన కేంద్ర మంత్రివర్గ సమావేశానికి అధ్యక్షత వహించారు. ఈ బిల్లును ఇప్పుడిక రాష్ట్రాలకు, కేంద్ర పాలిత ప్రాంతాలకు పంపనున్నారు. దీనికి ఆయా రాష్ట్రాలు, కేంద్రపాలిత ప్రాంతాలు వారి వ్యక్తిగత చట్టాలకు అనుగుణంగా బిల్లులో మార్పులు చేయాలనుకుంటే, ఆ మార్పులతో అమలు చేసుకోవచ్చు; లేదా కేంద్రం ఆమోదించిన చట్టాన్నే నేరుగా అమల్లోకి తీసుకురావచ్చు. ప్రజలు, ఉద్యోగులు, కార్మిక ప్రతినిధులు, యాజమాన్యాల సంఘాలు, సమాఖ్యలతో ఇంటర్ నెట్లో విస్తృత చర్చలు.. రాష్ట్ర ప్రభుత్వాలతో త్రైపాక్షిక సమాలోచనల ద్వారా ఈ బిల్లుకు కేంద్రం తుది రూపును కల్పించింది. ఈ ముసాయిదా నమూనా బిల్లులోని కీలకాంశాలు కింది విధంగా ఉన్నాయి: • ఇది పది మంది, లేదా అంతకన్నా ఎక్కువ మంది కి పని కల్పిస్తున్న సంస్థలకు మాత్రమే వర్తిస్తుంది; తయారీ రంగ యూనిట్ లకు వర్తించదు. • ఈ బిల్లు ద్వారా సదరు సంస్థలు ఏడాదిలో 365 రోజుల పాటు ఎప్పుడైనా తెరచే / మూసివేసే స్వేచ్ఛను ఇస్తుంది. • రాత్రి షిఫ్టులలో పనిచేసేందుకు మహిళలను కూడా అనుమతించాలి. అయితే అందుకోసం మహిళలకు సరైన వసతి, విశ్రాంతి గది, మరుగుదొడ్డి సదుపాయం, వారి గౌరవాన్ని పరిరక్షించగలిగే సరైన భద్రత, రవాణా సౌకర్యం వంటికి కల్పించవలసివుంటుంది. • నియామకం, శిక్షణ, బదిలీలు, లేదా పదోన్నతులలో మహిళల పట్ల ఎలాంటి వివక్ష చూపరాదు. • ఇందుకోసం సరళమైన ప్రక్రియతో కూడుకొన్న ఒక ఉమ్మడి ఆన్ లైన్ రిజిస్ట్రేషన్ అవసరమవుతుంది. • శ్రామికుల భద్రత, ఆరోగ్యం పట్ల తగిన జాగ్రత్తలకు సంబంధించి నిబంధనలను రూపొందించేందుకు ప్రభుత్వానికి ఉన్న అధికారాలను యజమాని స్వీకరించాలి. • స్వచ్ఛమైన, సురక్షిత మంచినీటిని ఇవ్వాలి. • మరుగుదొడ్డి, శిశు సంరక్షణ కేంద్రం, ప్రాథమిక చికిత్స కేంద్రం, ఫలహార శాలలను కొన్ని సంస్థలు ఒక బృందంగా కలసి ఏర్పాటు చేయాలి.. ఒకవేళ ఒకే సంస్థ ఏర్పాటు చేయడానికి స్థలం తక్కువగా ఉందనుకుంటేనో, లేదా ఇతరత్రా సమస్యలు ఉంటేనో.. ఈ విధంగా చేయాలి. • జాతీయ సెలవు దినాలు వగైరాలకు తోడు ఐదు ఆర్జిత పండగ సెలవులను ఇవ్వాలి. • రోజుకు 9 గంటల పనివేళల నుండి మరియు వారానికి 48 గంటల పనివేళల నుండిఅత్యున్నత నైపుణ్యమున్న శ్రామికులకు (ఉదాహరణకు ఐటీలో, బయోటెక్నాలజీ మరియు ఆర్ అండ్ డి విభాగం వంటి వాటిలో పనిచేసే శ్రామికులకు) మినహాయింపు ఇవ్వాలి. ఒక త్రైమాసికంలో ఓవర్ టైమ్ గరిష్ఠంగా 125 గంటలకు మించరాదు. ఈ నమూనా బిల్లు ద్వారా చట్టపరమైన నిబంధనలలో ఏకరూపతను తీసుకురాగలదు. దీనితో రాష్ట్రాలు దీనిని అనుసరించడం సులభం అవుతుంది. తద్వారా దేశవ్యాప్తంగా ఒకే విధమైన పని పరిస్థితులు ఏర్పడతాయి. వ్యాపారం చేసుకోవడం సులభంగా మారుతుంది. ఉపాధి అవకాశాలు కూడా అందిరాగలవు.
ప్రపంచ బాక్సింగ్ చాంపియన్శిప్ లో విజేతలు గా నిలచిన మహిళా బాక్సర్ లతో భేటీ అయిన ప్ర‌ధాన మంత్రి

ప్రపంచ బాక్సింగ్ చాంపియన్ శిప్ లో విజేతలు గా నిలచిన మహిళా బాక్సర్ లు నిఖత్ జరీన్ గారు, మనీషా మౌన్ గారు మరియు పర్వీన్ హుడ్డా గారు లతో ప్ర‌ధాన మంత్రి శ్రీ న‌రేంద్ర మోదీ భేటీ అయ్యారు. ప్రధాన మంత్రి ఒక ట్వీట్ లో – ‘‘ప్రపంచ బాక్సింగ్ చాంపియన్ శిప్ లో భారతదేశాని కి గర్వకారణం గా నిలచినటువంటి బాక్సర్ లు @nikhat_zareen, @BoxerMoun మరియు పర్వీన్ హుడ్డా గారుల తో భేటీ అయినందుకు సంతోషం గా ఉంది. మేం వారి జీవన యాత్రల ను గురించి చక్కగా మాట్లాడుకొన్నాం, మరి మా సంభాషణ లో క్రీడలు అంటే వారికి గల మక్కువ తో పాటుగా జీవనం తాలూకు ఇతర పార్వ్వాలు కూడా చోటు చేసుకొన్నాయి. వారు వారి భావి ప్రయాసల లో సైతం రాణించు గాక; వారి కి ఇవే నా శుభాకాంక్షలు.’’ అని పేర్కొన్నారు.
ప్రధాన మంత్రి న్యూ ఢిల్లీలోని తన నివాసం లో ఓ సిక్కు ప్రతినిధివర్గానికి ఆతిథ్యాన్ని ఇవ్వనున్నారు

ప్ర‌ధాన మంత్రి శ్రీ న‌రేంద్ర మోదీ ఓ సిక్కు ప్రతినిధివర్గానికి న్యూ ఢిల్లీ లోని తన నివాసం లో ఆతిథ్యాన్ని ఇవ్వనున్నారు. శ్రీ నరేంద్ర మోదీ ఈ రోజు న సాయంత్రం 5 గంటల 30 నిమిషాల వేళ సమూహాన్ని ఉద్దేశించి ప్రసంగిస్తారు కూడాను. ప్రధాన మంత్రి ఒక ట్వీట్ లో – ‘‘ఇవాళ సాయంత్రం, నేను నా ఇంట్లో ఓ సిఖ్కు ప్రతినిధివర్గానికి ఆతిథ్యాన్ని ఇవ్వబోతున్నాను. ఆ ప్రతినిధివర్గం లో విభిన్న జీవన రంగాల కు చెందిన వారు కలసివుంటారు. నేను సాయంత్రం సుమారు 5 గంటల 30 నిమిషాల కు జన సమూహాన్ని ఉద్దేశించి ప్రసంగిస్తాను కూడా. తప్పక చూడగలరు..’’ అని పేర్కొన్నారు.